બુધવારે રાત્રિથી થઇ રહેલા ભારે વરસાદ બાદ બાલટાલ અને પહેલગામના રસ્તાઓ લપસણા બન્યા છે. તેવામાં ભક્તો અને વાહનોને આગળ લઇ જવા મુશ્કેલ અને જોખમી છે. આ દરમિયાન હવામાન વિભાગ આગામી 48 કલાક એટલે કે શનિવાર સુધી ભારે વરસાદનું એલર્ટ જાહેર કર્યુ છે. ત્યાં વરસાદ વચ્ચે ઘણા યાત્રીઓ નુનવાં પહેલગામ બેસ કેમ્પથી ચંદનવાડી જવા રવાના થયા છે. જમ્મુના બેઝ કેમ્પથી મહિલાઓ, બાળકો અને સાધુઓ સહિત 3000 જેટલા યાત્રીઓનો એક જૂથ બુધવારે નુનવા પહેલગામ અને બાલટાલ પહોંચ્યો હતો.